83. ΑΠΟΦΑΣΗ ΕΘΝΙΚΗΣ ΕΠΙΤΡΟΠΗΣ ΤΗΛΕΠΙΚΟΙΝΩΝΙΩΝ ΚΑΙ ΤΑΧΥΔΡΟΜΕΙΩΝ (ΕΕΤΤ) Αριθ. 272/64 της 10 Ιαν./14 Φεβ.2003 (ΦΕΚ Β΄158) Κανονισμός σχετικός με τη Διαδικασία Λήψης από την ΕΕΤΤ Ασφαλιστικών Μέτρων κατ’ εφαρμογή της παραγράφου 4 του άρθρου 12 του Ν. 2867/2000, η οποία προστέθηκε με το άρθρο Δωδέκατο, παρ. 2 του Ν. 3082/2002 (ΦΕΚ 316/Α/2002).  Έχοντας υπόψη: Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.82 22.ΔΑ.α.83 Οργάνωση και Λειτουργία των Τηλεπικοινωνιών - Ε.Ε.Τ.Τ. α.Το άρθρο 3, παρ. 14 εδάφια κζ΄ και κη΄ του N.2867/2000 «Οργάνωση και Λειτουργία των Τηλεπικοινωνιών και άλλες Διατάξεις» (ΦΕΚ 273/Α/2000). β.Το άρθρο 12, παρ. 4 και 5 του Ν. 2867/2000, όπως αυτές προστέθηκαν με την παρ. 2 του άρθρου Δωδέκατου του Ν. 3082/2002 «Σύσταση ανωνύμου τραπεζικής εταιρείας με την επωνυμία «Ταχυδρομικό Ταμιευτήριο Ανώνυμη Τραπεζική Εταιρεία» και άλλες διατάξεις», (ΦΕΚ 316/Α/2002). γ.Την Απόφαση της ΕΕΤΤ ΑΠ.: 249/115/29.3.2002 «Κανονισμός Ακροάσεων για Θέματα Τηλεπικοινωνιών» (ΦΕΚ 642/Β/2002).  δ.Το γεγονός ότι από τις διατάξεις της παρούσας Απόφασης δεν προκαλείται δαπάνη εις βάρος του Κρατικού Προϋπολογισμού, αποφασίζει: Άρθρο 8 Καταργούμενες Διατάξεις Από την έναρξη ισχύος του παρόντος, το άρθρο 6 της Απόφασης της ΕΕΤΤ ΑΠ. 249/115/29.3.2002 «Κανονισμός Ακροάσεων για Θέματα Τηλεπικοινωνιών» (ΦΕΚ 642/Β/2002), καταργείται.  Άρθρο 9  Έναρξη ισχύος  1.Η ισχύς του παρόντος αρχίζει από τη δημοσίευσή του στην Εφημερίδα της Κυβερνήσεως.  2.Η απόφαση αυτή να δημοσιευθεί στην Εφημερίδα της Κυβερνήσεως. Άρθρο 1  Πεδίο Εφαρμογής  Με τον παρόντα Κανονισμό ρυθμίζεται η διαδικασία και οι όροι λήψης από την ΕΕΤΤ ασφαλιστικών μέτρων για παράβαση των διατάξεων της κείμενης τηλεπικοινωνιακής νομοθεσίας, κατ' εφαρμογή του άρθρου 12, παρ. 4 του N. 2867/2000, η οποία προστέθηκε με την παρ. 2 του άρθρου Δωδέκατου του Ν. 3082/2002.  Άρθρο 2  Αρμοδιότητα / Δικαίωμα Υποβολής Αιτήματος  1.Η Εθνική Επιτροπή Τηλεπικοινωνιών και Ταχυδρομείων (ΕΕΤΤ) είναι αρμόδια να λάβει ασφαλιστικά μέτρα αυτεπάγγελτα, ή κατόπιν καταγγελίας οποιουδήποτε έχει έννομο συμφέρον, εφόσον πληρούνται οι προϋποθέσεις του άρθρου 12, παρ. 4 του Ν. 2867/2000 και των διατάξεων του παρόντος Κανονισμού.  Σελ. 386,438 Τεύχος      Σελ.        2.Δικαίωμα υποβολής ενώπιον της ΕΕΤΤ αίτησης για τη λήψη ασφαλιστικών μέτρων έχει οποιοδήποτε φυσικό ή νομικό πρόσωπο το οποίο έχει έννομο συμφέρον, εφόσον πληρούνται οι προϋποθέσεις του άρθρου 3 του παρόντος.  Άρθρο 3  Λόγοι / Αποκλεισμός  1.Η ΕΕΤΤ δύναται να λάβει ασφαλιστικά μέτρα, εφόσον πληρούνται αθροιστικά οι παρακάτω προϋποθέσεις:  i.Πιθανολογείται παράβαση διατάξεως της κείμενης νομοθεσίας στον τομέα τηλεπικοινωνιών, και  ii.Συντρέχει επείγουσα περίπτωση αποτροπής άμεσα επικείμενου κινδύνου ή ανεπανόρθωτης βλάβης στον αιτούντα ή στο δημόσιο συμφέρον, ιδίως όταν πιθανολογείται βλάβη στη δημόσια υγεία ή στο περιβάλλον.  2.Η λήψη ασφαλιστικών μέτρων αποκλείεται σε περίπτωση που δεν πληρούνται αθροιστικά οι προϋποθέσεις της παρ. 1 του παρόντος άρθρου.  Άρθρο 4  Διαδικασία Λήψης Ασφαλιστικών Μέτρων  1.Η διαδικασία για τη λήψη ασφαλιστικών μέτρων από την ΕΕΤΤ κινείται είτε αυτεπάγγελτα ή κατόπιν καταγγελίας ενδιαφερομένου ο οποίος έχει έννομο συμφέρον.  2.Σε περίπτωση καταγγελίας η αίτηση υποβάλλεται εγγράφως στα γραφεία της ΕΕΤΤ και πρέπει να αναφέρει τους συγκεκριμένους λόγους που δικαιολογούν τη λήψη Ασφαλιστικών Μέτρων και από τους οποίους προκύπτει η πλήρωση των προϋποθέσεων της παρ. 1, του άρθρου 3 του παρόντος καθώς και συγκεκριμένο αίτημα ως προς τα αναγκαία μέτρα που πρέπει να ληφθούν για την ρύθμιση της κατάστασης και συνοδεύεται από τα απαραίτητα έγγραφα προς πιθανολόγηση των ισχυρισμών του αιτούντος.  3.Οι αρμόδιες υπηρεσίες της ΕΕΤΤ εξετάζουν άμεσα κατά πόσο η αίτηση ασφαλιστικών μέτρων είναι παραδεκτή. Εφόσον η αίτηση ασφαλιστικών μέτρων είναι παραδεκτή, σύμφωνα με την παράγραφο 2 του παρόντος άρθρου, κοινοποιούν άμεσα αντίγραφο της αίτησης και όλων των αποδεικτικών εγγράφων στο πρόσωπο κατά του οποίου απευθύνεται. Εντός προθεσμίας τριών (3) ημερών από την κοινοποίηση, τα μέρη καλούνται να εκθέσουν προφορικά τις απόψεις τους ενώπιον της Ολομέλειας της ΕΕΤΤ, η οποία συγκαλείται σε ειδική προς τούτο συνεδρίαση.  4.Στην περίπτωση αυτεπάγγελτης διαδικασίας η ΕΕΤΤ με έγγραφό της κοινοποιεί στα πρόσωπα στα οποία απευθύνεται το αντικείμενο των ασφαλιστικών μέτρων και τα καλεί να εκθέσουν τις απόψεις τους σε διάστημα έως τρεις (3) μέρες από την κοινοποίηση. Αναβολή της ακροάσεως επιτρέπεται μια φορά σε εξαιρετικές περιπτώσεις και ο χρόνος της δεν δύναται να υπερβαίνει τις δύο (2) ημέρες από την αρχική ημερομηνία.  5.Οι ενδιαφερόμενοι μπορούν να καταθέσουν έγγραφο Υπόμνημα με το οποίο εκθέτουν τους ισχυρισμούς τους καθώς και αποδεικτικά στοιχεία το αργότερο μέχρι την ημερομηνία της ακρόασης έως και το πέρας της ακροαματικής διαδικασίας. Κατ' εξαίρεση, κατόπιν αιτιολογημένου αιτήματος των ενδιαφερομένων, ιδίως αν υπάρχει ανάγκη υποβολής πρόσθετων αποδεικτικών στοιχείων, ο Πρόεδρος του Οργάνου της Ακρόασης χορηγεί προθεσμία για την υποβολή Συμπληρωματικού Υπομνήματος, η οποία δεν δύναται να υπερβαίνει τις τρεις (3) ημέρες από την ημερομηνία ακρόασης.  6.Κατά την προφορική διαδικασία η ΕΕΤΤ δύναται μετά από αίτημα των διαδίκων, ή αυτεπαγγέλτως να εκδώσει προσωρινή διάταξη, μέχρι την έκδοση της Απόφασής της επί των ασφαλιστικών, σύμφωνα με το προηγούμενο άρθρο.  7.Με Απόφαση της Ολομέλειας της ΕΕΤΤ δύναται να συγκροτείται Διαρκής Επιτροπή Ακροάσεων, σύμφωνα με το άρθρο 3, παρ. 2 της Απόφασης της ΕΕΤΤ ΑΠ.: 249/115/29.3.2002 «Κανονισμός  Ακροάσεων για Θέματα Τηλεπικοινωνιών», η οποία διεξάγει την όλη διαδικασία όπως περιγράφεται στην παρούσα.  Άρθρο 5  Απόφαση 1.Το συντομότερο δυνατό μετά το πέρας της διαδικασίας ακρόασης των ενδιαφερομένων σύμφωνα με τα ανωτέρω και πάντως το αργότερο μέσα σε προθεσμία είκοσι πέντε (25) ημερών από την ημερομηνία κατάθεσης της σχετικής αίτησης, η Ολομέλεια της ΕΕΤΤ εκδίδει αιτιολογημένη Απόφαση επί της αιτήσεως, διατάσσοντας, κατά περίπτωση, τα αναγκαία μέτρα. Η εν λόγω απόφαση κοινοποιείται στα ενδιαφερόμενα μέρη σύμφωνα με το άρθρο 5, παράγραφος 10 της ΑΠ ΕΕΤΤ 249/115/2002 (ΦΕΚ 642/Β/2002).  2.Τα επιβαλλόμενα μέτρα πρέπει να περιορίζονται στα απολύτως αναγκαία για την αποτροπή του συγκεκριμένου άμεσα επικείμενου κινδύνου ή της συγκεκριμένης ανεπανόρθωτης βλάβης στον αιτούντα, ή το δημόσιο συμφέρον των οποίων πιθανολογείται η επέλευση. Κατά την επιλογή των αναγκαίων μέτρων η ΕΕΤΤ δεν δεσμεύεται από τα μέτρα που προτείνονται σε περίπτωση υποβολής σχετικής αίτησης ασφαλιστικών μέτρων.  3.Η ΕΕΤΤ μπορεί να απειλήσει χρηματική ποινή μέχρι εκατό χιλιάδες ευρώ (6 100.000,00), για κάθε ημέρα μη συμμόρφωσης προς την απόφασή της με την οποία διατάσσονται τα αναγκαία μέτρα, η οποία είναι άμεσα εκτελεστή.  Άρθρο 6  Ένδικα Μέσα  1.Η Απόφαση της ΕΕΤΤ η οποία εκδίδεται κατ' εφαρμογή του παρόντος Κανονισμού υπόκειται σε προσφυγή ενώπιον του Διοικητικού Εφετείου Αθηνών.  2.Δικαίωμα άσκησης της ανωτέρω προσφυγής έχει οποιοσδήποτε έχει έννομο συμφέρον, καθώς και το Δημόσιο δια του Υπουργού Μεταφορών και Επικοινωνιών, εντός προθεσμίας εξήντα (60) ημερών από την κοινοποίηση της.  (Μετά τη σελ. 386,438) Σελ. 386,439 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.83 Άρθρο 7  Εφαρμοστέες Διατάξεις  Εκτός αν ορίζεται άλλως στον παρόντα Κανονισμό, για το όργανο, τη διαδικασία και τους όρους διεξαγωγής της ακρόασης των ενδιαφερόμενων μερών και της έκδοσης από την ΕΕΤΤ της σχετικής Απόφασης επί της αιτήσεως ασφαλιστικών μέτρων, εφαρμόζονται συμπληρωματικά οι διατάξεις της Απόφασης της ΕΕΤΤ ΑΠ. 249/115/29.3.2002 «Κανονισμός Ακροάσεων για Θέματα Τηλεπικοινωνιών» (ΦΕΚ 642/Β/2002).  